# Αλέξανδρος ντε Μπωαρναί

| Αλέξανδρος ντε Μπωαρναί |
| --- |
|  |
| Γενικές πληροφορίες |
| Όνομα στη μητρική γλώσσα | Alexandre de Beauharnais (Γαλλικά)  |
| Γέννηση | 28  Μαΐου 1760 Φορ-ντε-Φρανς |
| Θάνατος | 23  Ιουλίου 1794 Παρίσι |
| Αιτία θανάτου | αποκεφαλισμός |
| Τόπος ταφής | Κοιμητήριο του Πικπύς |
| Χώρα πολιτογράφησης | Γαλλία |
| Εκπαίδευση και γλώσσες |
| Μητρική γλώσσα | Γαλλικά |
| Ομιλούμενες γλώσσες | Γαλλικά |
| Σπουδές | Πανεπιστήμιο της Χαϊδελβέργης |
| Πληροφορίες ασχολίας |
| Ιδιότητα | πολιτικός στρατιωτικός planter class αξιωματικός |
| Περίοδος ακμής | 1776 |
| Οικογένεια |
| Σύζυγος | Αυτοκράτειρα Ιωσηφίνα (από 1779) |
| Σύντροφος | Αμαλία Ζεφυρίνα του Ζαλμ-Κύρμπουργκ |
| Τέκνα | Εζέν ντε Μπωαρναί Ορτάνς ντε Μπωαρναί |
| Γονείς | François V de Beauharnais και Marie Anne Henriette Françoise Pyvart de Chastullé |
| Αδέλφια | François VI de Beauharnais |
| Οικογένεια | Οίκος του Μπωαρναί |
| Στρατιωτική σταδιοδρομία |
| Βαθμός/στρατός | μεραρχιακός στρατηγός/πεζικό |
| Πόλεμοι/μάχες | Πόλεμοι της Γαλλικής Επανάστασης, Αμερικανική Επανάσταση και Πόλεμος του Α΄ Συνασπισμού |
| Αξιώματα και βραβεύσεις |
| Αξίωμα | μέλος της Γαλλικής Εθνοσυνέλευσης |
| Υπογραφή |
|  |
| Θυρεός |
|  |
|  Σχετικά πολυμέσα |
|

Ο **Αλέξανδρος-Φραγκίσκος-Μαρί**, γαλλ. Alexandre-François-Marie de Beauharnais (28 Μαΐου 1760 - 23 Ιουλίου 1794) από τον Οίκο του Μπωαρναί ήταν υποκόμης του Μπωαρναί, μορφή της πολιτικής και στρατηγός κατά τη Γαλλική Επανάσταση. Ήταν ο πρώτος σύζυγος της Ιωσηφίνας Τασέρ ντε Λα Παζρί, η οποία έπειτα παντρεύτηκε τον Ναπολέοντα Α΄ Βοναπάρτη αυτοκράτορα των Γάλλων και έγινε αυτοκράτειρα της πρώτης Γαλλικής Αυτοκρατορίας. Ο Αλέξανδρος ντε Μπωαρναί εκτελέστηκε στην γκιλοτίνα κατά την Περίοδο της Τρομοκρατίας καθώς θεωρήθηκε υπεύθυνος για την απώλεια της Μάιντζ και κατηγορήθηκε για προδοσία στις 23 Ιουλίου του 1794 (ημέρα θανάτου του).

## Καταγωγή

Γεννήθηκε στο Φορ-Ρουαγιάλ (σημερινό Φορ-ντε-Φρανς) της Μαρτινίκας (νησιού στα ανατολικά της Καραϊβικής). Ήταν ο δευτερότοκος γιος του Φραγκίσκου Ε΄ υποκόμη του Λα Φερτέ-Μπωαρναί και της Μαρίας-Ερριέττας Πυβάρ ντε Σαστυλέ. Μεγαλύτερος αδελφός του ήταν ο Φραγκίσκος Δ΄ μαρκήσιος του Λα Φερτέ-Μπωαρναί.

## Σταδιοδρομία

Ο Αλέξανδρος πολέμησε για τον στρατό του Λουδοβίκου ΣΤ΄ στον Πόλεμο της Αμερικανικής Επανάστασης. Αργότερα έγινε εκπρόσωπος των ευγενών της επαρχίας του Μπλουά στη Γενική Συνέλευση του 1789 και πρόεδρος της Εθνικής Συνταγματικής Συνέλευσης από τις 19 Ιουνίου ως τις 3 Ιουλίου 1791 και από τις 31 Ιουλίου ως τις 14 Αυγούστου 1791. Έγινε στρατηγός το 1792 κατά τη διάρκεια των Γαλλικών Επαναστατικών Πολέμων· αρνήθηκε τον Ιούνιο του 1793 να γίνει υπουργός Πολέμου. Ονομάστηκε Γενικός Διοικητής της Στρατιάς του Ρήνου το 1793.

## Το τέλος του

Στις 2 Μαΐου 1794 η Επιτροπή της Γενικής Ασφάλειας διέταξε τη σύλληψή του. Κατηγορήθηκε ότι είχε ισχνά αμυνθεί το Μάιντς κατά τη διάρκεια της πολιορκίας του 1793. Θεωρήθηκε ένας αριστοκράτης *ύποπτος* και φυλακίστηκε στη Φυλακή Κάρμες· καταδικάστηκε σε θάνατο κατά την Περίοδο της Τρομοκρατίας. Η σύζυγός του Ιωσηφίνα φυλακίστηκε στην ίδια φυλακή στις 21 Απριλίου 1794, αλλά ελευθερώθηκε έπειτα από τρεις μήνες, όταν καταδικάστηκε ο Μαξιμιλιανός Ροβεσπιέρος. Ο Αλέξανδρος καρατομήθηκε στη λαιμητόμο μαζί με τον ανιψιό του Αυγουστίνο στην Πλατεία της Επανάστασης (σημερινή πλατεία Ομόνοιας) στο Παρίσι, πέντε μόνο ημέρες πριν την καθαίρεση και εκτέλση του Ροβεσπιέρου.

## Οικογένεια

Νυμφεύτηκε στο Παρίσι στις 13 Δεκεμβρίου 1779 την Ιωσηφίνα Τασέρ ντε Λα Παζρί, κόρη του Ζοζέφ-Γκασπάρ Τασέρ ντε Λα Παζρί και απέκτησαν τέκνα:

* Ευγένιος 1781-1824, διοικητής της Στρατιάς της Ιταλίας, αντιβασιλιάς της Ιταλίας, 1ος δούκας του Λόιχτενμπεργκ.
* Ορτανσία 1783-1837, παντρεύτηκε τον Λουδοβίκο Βοναπάρτη βασιλιά της Ολλανδίας, αδελφό του Ναπολέοντα Α΄.

## Πηγές

* Marek, Miroslav. "A listing of the descendants of the Beauharnais family". genealogy.euweb.cz.
*

## Αναφορές σε πηγές